stanford-oval/wikipedia huggingface dataset:
St. Trinian’s 2: Tyttökoulu aarrejahdissa
Näyttelijät

| 0 | 1 | 2 |
| --- | --- | --- |
|  Rupert Everett  | … |  johtaja Camilla Fritton   |
|  David Tennant  | … |  Sir Piers Pomfrey   |
|  Colin Firth  | … |  opetusministeri Geoffrey Thwaites   |
|  Talulah Riley  | … |  Annabelle Fritton, uusi johtajatyttö   |
|  Sarah Harding  | … |  Roxy, kapinallinen rokkitähti   |
|  Tamsin Egerton  | … |  Chelsea Parker   |
|  Clara Paget  | … |  Bella   |
|  Gabriella Wilde  | … |  Saffy   |
|  Juno Temple  | … |  Celia   |
|  Ella Smith  | … |  Lucy   |
|  Montserrat Lombard  | … |  Zoe   |
|  Zawe Ashton  | … |  Bianca   |
|  Cloe Mackie & Holly Mackie  | … |  Tania & Tara, kaksoset   |
|  Gemma Arterton  | … |  Kelly Jones, entinen johtajatyttö   |
|  Celia Imrie  | … |  Matron   |
|  Toby Jones  | … |  Bursar   |
|  Jodie Whittaker  | … |  Beverly   |
|  Christian Brassington  | … |  Peters, Sir Piersin assistentti   |
|  Ricky Wilson  | … |  Roxyn poikaystävä   |
Tuotanto

Elokuvan kuvauksen alkoivat Ealing Studiosilla heinäkuussa 2009, ja ulkokuvia otettiin mm. Globe Theatrella ja Thames-joella Lontoossa. Koulun julkisivua esitti Charterhouse School Godalmingissa, Surreyssa ja poikakuoroa Guildfordin katedraalin kuoro. 16. elokuuta 2009 kuvattiin satojen avustajien kera suuri tanssikohtaus flash mob -tyyliin Liverpool Streetin rautatieasemalla.
Vastaanotto

Cannesin elokuvajuhlilla 2008 elokuvan ensi-iltapäiväksi ilmoitettiin 18. joulukuuta 2009. St. Trinian’s 2 oli avausviikonloppunaan toiseksi katsotuin elokuva James Cameronin Avatarin jälkeen ja tuotti silloin yli miljoona puntaa. Vaikka elokuva ei kaupallisesti yltänyt edeltäjänsä 12 miljoonan punnan lipputuloihin, siitä tuli silti vuoden 2009 joulukauden neljänneksi suurin elokuvahitti. Sen edelle menivät vain Alvin ja pikkuoravat 2, Sherlock Holmes ja Avatar. Pääosin St. Trinian’s 2 sai kuitenkin negatiivisia arvosteluja.
Aiheesta muualla

St. Trinian’s 2: Tyttökoulu aarrejahdissa Internet Movie Databasessa (englanniksi)
Todennäköisyydet generoiva funktio

Todennäköisyydet generoiva funktio (lyhennetään joskus tgf) on todennäköisyyslaskennassa ja tilastotieteessä satunnaismuuttujan todennäköisyysjakaumasta määritelty funktio, jonka avulla voidaan laskea jakauman todennäköisyyksiä ja tekijämomentteja.
Todennäköisyydet generoiva funktio voidaan määritellä sekä diskreeteille- että jatkuville satunnaismuuttujille. Se on kuitenkin käytännöllisempi diskreeteille satunnaismuuttujille, jonka tuloksia esitellään tässä.
Määritelmä

Todennäköisyydet generoiva funktio on odotusarvo
Määritelmä > Diskreetti satunnaismuuttuja

Diskreetille satunnaismuuttujalle generoiva funktio on potenssisarja
jonka eri asteisten potenssien kertoimet ovat pistetodennäköisyysfunktion arvoja eri satunnaismuuttujan  X arvoille  x_{i}. Muuttuja  t on usein reaaliluku, mutta se voi olla myös kompleksiluku, sillä kaikki tarvittavat matemaattiset ominaisuudet periytyvät myös sille. Laittamalla muuttujan  t arvoksi nolla, voidaan funktion derivaatoista poimia esille todennäköisyydet ja arvolla yksi, laskea niistä erilaisia summia.
Potenssisarja suppenee yleisesti reaaliluvuilla vain, jos  -1<t<1. Siten arvo  t=0 on sallittu arvo. Sen sijaan arvo  t=1 ei välttämättä käy, sillä sarja ei silloin suppene yleisessä tapauksessa. Potenssisarjalla saattaa kuitenkin olla olemassa sarjan raja-arvo, kun ykköstä lähestytään vasemmalta päin. Jos näin on, niin raja-arvoa voidaan ilmaista miinus-merkillä
Todennäköisyyslaskennassa alueen voi laajentaa  -1\leq t\leq 1, sillä summassa olevien todennäköisyyksien summa on aina yksi. Monissa teksteissä  G(1-) merkitään siksi  G(1). Merkintää sovelletaan tässä myös derivaatoille.
Määritelmä > Jatkuva satunnaismuuttuja

Jatkuvalle satunnaismuuttujalle generoiva funktio määritetään
Ominaisuuksia > Funktion arvo: G(0)

Yleisessä tapauksessa, missä  X=\{x_{0},x_{1},x_{2},\dots \}, saadaan
Erityistapauksessa, jossa  Y=\{i|i=0,1,2,3\dots \}=\{0,1,2,3,\dots \} ja niiden todennäköisyydet vastaavasti  f(x_{i})=f_{i}=p_{i}=P(X=i), tulee generoivasta funktiosta
josta saadaan
kunhan  \lim _{t\to 0}p_{0}\cdot t^{y_{0}}=\lim _{t\to 0}p_{0}\cdot t^{0}=p_{0}.
Ominaisuuksia > Funktion arvo: G(1-)

Yleisessä tapauksessa, missä  X=\{x_{0},x_{1},x_{2},\dots \}, saadaan
sillä satunnaismuuttujan kaikkien arvojen todennäköisyyksien summa on aina yksi.
Ominaisuuksia > Riippumattomat satunnaismuuttujat

Jos muodostetaan uusi satunnaismuuttuja  Y kahdesta riippumattomasta satunnaismuuttujasta  X_{1} ja  X_{2} merkitsemällä  Y=X_{1}+X_{2}, voidaan uusi generoiva funktio muodostaa vanhojen avulla
Ominaisuuksia > Momentit generoiva funktio

Satunnaismuuttujan momentit generoiva funktio on odotusarvo
Momenttifunktio voidaan kirjoittaa todennäköisyydet generoivan funktion avulla
Tekijämomentit

Sarjan derivointi suoritetaan jokaiselle sarjan termille yksittäin seuraavasti:
Ensimmäisen derivoinnin tulokset voidaan kirjoittaa
ja sen arvo ykkösessä antaa
eli tuloksena on satunnaismuuttujan odotusarvo. Toisen derivoinnin tulokset voidaan kirjoittaa
ja sen arvo ykkösessä on
eli satunnaismuuttujan toinen tekijämomentti. Odotusarvo voidaan tulkita siten ensimmäiseksi tekijämomentiksi.
Yleisesti, kun on otettu r:s derivaatta, saadaan
eli r:s tekijämomentti.
Todennäköisyysarvot

Erityistapauksessa, jossa  Y=\{0,1,2,3,\dots \} ja niiden todennäköisyydet vastaavasti  f(x_{i})=p_{i}=P(Y=i), saadaan derivaatoista määritetty pistetodennäköisyydet  p_{i}. Generoiva funktio on nyt
ja sen ensimmäinen derivaatta on
Sijoittamalla siihen  t=0 saadaan
kun tilanteessa " 0^{0}" huomataan  \lim _{t\to 0}t^{0}=1. Toinen derivaatta antaa
ja sijoittamalla taas  t=0 saadaan
Pienellä päättelyllä saadaan todennäköisyydet laskettua
Tästä lausekkeesta voidaan ymmärtää funktion nimi: todennäköisyydet generoiva funktio.
Esimerkki: noppa

Noppapeleissä käytetään arpakuutiota, jolla arvotaan kuusi lukua 1−6 ja jonka eri lukujen todennäköisyydet ovat yhtä todennäköisiä (eli noppa antaa luvun  i todennäköisyydellä  P(X=i)={\tfrac {1}{6}}. Muodostetaan todennäköisyydet generoiva funktio
jolla on ominaisuus
eli todennäköisyyksien summa on yksi.
Koska todennäköisyydet ovat samat ja muualla nolla, on sarja itse asiassa summa:
Esimerkki: noppa > Tekijämomentit ja varianssi

Derivaatta kohdassa yksi on
ja
Toinen derivaatta kohdassa yksi on
ja
Huomaa, miten saadaan varianssi näistä kahdesta tuloksesta
Aiheesta muualla

Cut the Knot's: Probability generating functions
Valentin Stocker

Valentin Stocker
Valentin Stocker (s. 12. huhtikuuta 1989 Luzern, Sveitsi) on sveitsiläinen jalkapalloilija. Hän on pelipaikaltaan keskikenttäpelaaja.
Stocker on edustanut kotimaansa pääsarjan Baselia kaudesta 2007–2008 lähtien lukuun ottamatta vajaat neljä vuotta kestänyttä ajanjaksoa kesästä 2014 tammikuuhun 2018 saksalaisseura Hertha Berlinissä. Hän pelasi Saksan Bundesliigassa 68 ottelua ja teki niissä kahdeksan maalia. Sveitsin pääsarjassa hän on pelannut yli 200 ottelua ja tehnyt yli 50 maalia.
Stocker pelasi ensimmäisen ottelunsa Sveitsin maajoukkueessa elokuussa 2008. MM-kilpailuissa 2014 hän pelasi yhdessä alkulohko-ottelussa. Hän on pelannut kaikkiaan 36 maaottelua, viimeksi marraskuussa 2016, ja tehnyt niissä kuusi maalia.
Ukraina talviparalympialaisissa 2014

Vitali Lukjanenko oli Ukrainan menestynein urheilija Sotšin talviparalympialaisissa.
Ukraina osallistui Sotšin talviparalympialaisiin 23 urheilijan joukkueella. Maa oli mitalitaulukossa neljännellä sijalla 25 saadulla mitalilla.
Ukrainan menestynein urheilija oli Vitali Lukjanenko, joka voitti ampumahiihdossa kaksi kultamitalia, yhden hopeamitalin ja yhden pronssimitalin. Ukrainan kisat alkoivat hyvin, kun hän voitti kultaa heti paralympialaisten ensimmäisenä kilpailupäivänä.
Mitalit

| Mitali | Mitalisti | Laji | Tapahtuma |
| --- | --- | --- | --- |
| 1 Kultaa | Vitali Lukjanenko | Ampumahiihto | Miesten 7,5 km, näkövammaiset |
| 1 Kultaa | Vitali Lukjanenko | Ampumahiihto | Miesten 12,5 km, näkövammaiset |
| 1 Kultaa | Oleksandra Kononova | Ampumahiihto | Naisten 12,5 km |
| 1 Kultaa | Hryhori Vovtšynskyi | Ampumahiihto | Miesten 15 km |
| 1 Kultaa | Ljudmyla Pavlenko | Maastohiihto | Naisten 12 km, kelkkahiihto |
| 2 Hopeaa | Maksym Jarovyi | Ampumahiihto | Miesten 7,5 km, kelkkahiihto |
| 2 Hopeaa | Oleksandra Kononova | Ampumahiihto | Naisten 15 km |
| 2 Hopeaa | Anatoli Kovalevskyi | Ampumahiihto | Miesten 15 km, näkövammaiset |
| 2 Hopeaa | Julija Batenkova | Maastohiihto | Naisten 15 km |
| 2 Hopeaa | Julija Batenkova | Maastohiihto | Naisten 1 km sprintti |

| 2 Hopeaa | Olena Jurkovska Vitali Lukjanenko Ihor Reptjuh’ Juri Utkin | Maastohiihto | 4 × 2,5 km, avoin luokka |
| 2 Hopeaa | Julija Batenkova | Maastohiihto | Naisten 15 km |
| 2 Hopeaa | Ljudmyla Pavlenko | Maastohiihto | Naisten 5 km, kelkkahiihto |
| 2 Hopeaa | Maksym Jarovyi | Maastohiihto | Miesten 10 km, kelkkahiihto |
| 3 Pronssia | Olena Jurkovska | Ampumahiihto | Naisten 6 km, kelkkahiihto |
| 3 Pronssia | Oksana Šiškova | Ampumahiihto | Naisten 6 km, näkövammaiset |
| 3 Pronssia | Julija Batenkova | Ampumahiihto | Naisten 6 km |
| 3 Pronssia | Ljudmyla Pavlenko | Ampumahiihto | Naisten  10 km, kelkkahiihto |
| 3 Pronssia | Oksana Šiškova | Ampumahiihto | Naisten 10 km, näkövammaiset |
| 3 Pronssia | Olena Jurkovska | Ampumahiihto | Naisten 12,5 km, kelkkahiihto |
| 3 Pronssia | Oksana Šiškova | Ampumahiihto | Naisten 12,5 km, näkövammaiset |
| 3 Pronssia | Vitali Lukjanenko | Ampumahiihto | Miesten 15 km, näkövammaiset |
| 3 Pronssia | Maksym Jarovyi | Maastohiihto | Miesten 1 km sprintti, kelkkahiihto |
| 3 Pronssia | Oksana Šiškova | Maastohiihto | Naisten 1 km sprintti, kelkkahiihto |
| 3 Pronssia | Oleksandra Kononova | Maastohiihto | Naisten 1 km sprintti |
Tōru Sano

| Henkilötiedot |
| --- | --- | --- |
Koko nimi: Tōru Sano
Syntymäaika: 15. marraskuuta 1963 (ikä 60)
Syntymäpaikka: Shizuoka, Japani
Kansalaisuus:  Japani
Pelipaikka: Puolustaja
Pituus: 183 cm
Seurat
| Vuodet | Seura | O (M) |
| 1986–1992 | Yokohama Marinos | 79 (1) |
Maajoukkue
| 1988–1990 | Japani | 9 (0) |
 Seurajoukkueuran tilastot kattavat vain kansalliset sarjat.
Tōru Sano (jap. 佐野 達, Sano Tōru; s. 15. marraskuuta 1963 Shizuoka) on japanilainen entinen jalkapalloilija.
Jalkapallomaajoukkue

Sano debytoi Japanin maajoukkueessa tammikuussa 1988. Hän on pelannut yhdeksän maaottelua.
Aiheesta muualla

National Football Teams
Valentin Thilo, nuor.

Valentin Thilo, nuorempi
Valentin Thilo nuorempi (19. huhtikuuta 1607, Köningsberg - 29. heinäkuuta 1662 Köningsberg) oli saksalainen, evankelinen latinan ja retoriikan professori Köningsbergin yliopistossa sekä virsirunoilija.
Thilo toimi aluksi diakonina Königsbergissä. Hän aloitti teologian opinnot 1624 Köningsbergin yliopistossa, mutta oli kiinnostunut myös retoriikasta. Hän jatkoi opintojaan Leidenin yliopistossa 1632 -1634 ja palattuaan Köningsbergiin nimitettiin retoriikan professoriksi 1634. Hän oli viiteen otteeseen filosofisen tiedekunnan dekaani ja kahteen otteeseen yliopiston professori.
Thilo oli Heinrich Albertin ja Simon Dachin ystävä ja oli heidän kanssaan Königsbergin runoliiton (Kürbishütte) jäsen. Hän oli kirjoittanut kaksi retoriikkaa käsittelevää oppikirjaa, jotka julkaistiin vuosina 1635 ja 1647. Hänen kirjoittamansa virret olivat pääasiassa kirkkovuoden juhla-aikojen virsiä. Useimmat niistä julkaistu kokoelmissa  Preussische Fest-Lieder (Elbing 1642-44) ja New Preussisches vollständiges Gesang-Buch (Kö­nigs­berg 1650). Hänen kirjoittamistaan virsistä tunnetaan vain adventtivirsi "Mit Ernst, o Menschenkinder vuodelta" 1642.
Thilon virren on suomentanut Elias Lännrot 1874. Se on virsi 7 "Valmistu, Herran kansa" Suomen evankelis-luterilaisen kirkon virsikirjassa ja virsi 712 Ruotsin kirkon virsikirjassa. Se on Hengellinen laulukirja -kirjan laulu 611, Seurakunta laulaa - kirjan laulu 502 ja Helsingin katolisen hiippakuinnan laulukirjassa Cantemus laulu 37 sekä Suomen kirkon ruotsinkielisessä virsikirjassa virsi 5 "Nu må vi oss bereda att möta med stor fröjd".
Ukraina talviparalympialaisissa 2018

Ukraina osallistui Pyeongchangin talviparalympialaisiin 20 urheilijan joukkueella. Maa oli mitalitaulukossa kuudennella sijalla 22 saadulla mitalilla.
Ukrainan menestynein urheilija oli Oksana Šiškova, joka voitti maastohiihdossa ja ampumahiihdossa kaksi kultamitalia, kolme hopeamitalia ja yhden pronssimitalin.
Mitalit

| Mitali | Mitalisti | Laji | Tapahtuma |
| --- | --- | --- | --- |
| 1 Kultaa | Vitali Lukjanenko | Ampumahiihto | Miesten 7,5 km, näkövammaiset |
| 1 Kultaa | Taras Rad | Ampumahiihto | Miesten 12,5 km, kelkkahiihto |
| 1 Kultaa | Oksana Šiškova | Ampumahiihto | Naisten 12,5 km, näkövammaiset |
| 1 Kultaa | Vitali Lukjanenko | Ampumahiihto | Miesten 15 km, näkövammaiset |
| 1 Kultaa | Maksym Jarovyi | Maastohiihto | Miesten 15 km, kelkkahiihto |
| 1 Kultaa | Ihor Reptjuh’ | Maastohiihto | Miesten 20 km, vapaa |
| 1 Kultaa | Ljudmyla Ljašenko Oksana Šiškova Julija Batenkova Juri Utkin | Maastohiihto | sekaviesti 4 × 2,5 km, avoin luokka |
| 2 Hopeaa | Oksana Šiškova | Ampumahiihto | Naisten 6 km, näkövammaiset |
| 2 Hopeaa | Ihor Reptjuh’ | Ampumahiihto | Miesten 12,5 km |
| 2 Hopeaa | Oleksandr Kazik | Ampumahiihto | Miesten 12,5 km, näkövammaiset |
| 2 Hopeaa | Oleksandr Kazik | Ampumahiihto | Miesten 15 km, näkövammaiset |
| 2 Hopeaa | Oksana Šiškova | Ampumahiihto | Naisten 12,5 km, näkövammaiset |
| 2 Hopeaa | Oksana Šiškova | Maastohiihto | Naisten 15 km vapaa, näkövammaiset |
| 2 Hopeaa | Hryhori Vovtšynskyi | Maastohiihto | Miesten 10 km perinteinen |
| 3 Pronssia | Anatoli Kovalevskyi | Ampumahiihto | Miesten 7,5 km, näkövammaiset |
| 3 Pronssia | Ljudmyla Ljašenko | Ampumahiihto | Naisten 6 km |
| 3 Pronssia | Ihor Reptjuh’ | Ampumahiihto | Miesten 7,5 km, näkövammaiset |
| 3 Pronssia | Ljudmyla Ljašenko | Ampumahiihto | Naisten 15 km |
| 3 Pronssia | Juri Utkin | Ampumahiihto | Miesten 12,5 km, näkövammaiset |
| 3 Pronssia | Ljudmyla Ljašenko | Maastohiihto | Naisten 15 km |
| 3 Pronssia | Oksana Šiškova | Maastohiihto | Naisten 1,5 km sprintti, näkövammaiset |
| 3 Pronssia | Maksym Jarovyi | Maastohiihto | Miesten 7,5 km, kelkkahiihto |
Ukrainalainen kansanliike

Ukrainalainen kansanliike (Український Народний Рух) on jo Neuvostoliiton aikana järjestäytymisensä aloittanut ukrainalainen puolue.
Vaalit

2004 presidentinvaali 26. joulukuuta puolue kuului Viktor Juštšenkoa kannattavaan Meidän Ukrainamme -koalitioon
2002 parlamenttivaalit 30. maaliskuuta puolue kuului Viktor Juštšenkoa kannattavaan Meidän Ukrainamme -koalitioon.
Aiheesta muualla

People's Movement (englanniksi)
Valtteri Suomalainen

Veikko Valtteri Suomalainen (18. lokakuuta 1957 Helsinki – 11. lokakuuta 1995 Helsinki) oli suomalainen kirjailija. Hän oli Kari Suomalaisen ja Lippe Suomalaisen poika.
Valtteri Suomalainen julkaisi kaksi omaelämäkerrallista teosta. Kuolet vain kahdesti (Recallmed, 1994) kertoo hänen työstään ruumiinavaajana ja Sauna Syyriassa (Recallmed, 1995) osittain koomisista kokemuksista YK-joukoissa. Molemmat teokset toimitti Marianna Wallinheimo ja kuvitti Kari Suomalainen.
Valtteri Suomalainen kuoli alkoholismin aiheuttamaan maksavaurioon 37-vuotiaana 1995.
UK garage

| UK garage |
| --- | --- |
Alkuperä:  garage house, deep house, R&B, hip house, elektro, jungle
Alkuperämaa:   Yhdistynyt kuningaskunta
Kehittymisen ajankohta:  1990-luvun alku
Tyypillisiä soittimia:  syntetisaattori, rumpukone, sekvensseri, koskettimet, sampleri
Kehittyneitä tyylilajeja / suuntauksia:  dubstep, grime, ghettotech, bassline, speed garage, UK funky, breakstep
UK garage on elektronisen musiikin tyylilaji, joka kehittyi Englannissa 1990-luvulla. UK garageen vaikutti vahvasti muu 90-luvun tanssimusiikki ja erityisesti yhdysvaltalainen garage house ja jungle -tyylisuunnat. UK garage -kappaleissa on usein mukana taustalla r&b tai pop -lauluosuuksia. Muita tunnuspiirteitä on synkopoitu rytmi ja joko house-musiikille tyypillinen 4/4 perusrytmi tai epäsäännöllisempi 2-step -rytmi. UK garagen rinnalle kehittyi 90-luvulla alagenrejä, kuten speed garage tai 2-step garage ja uk garage-skene vaikutti vahvasti myöhemmin 2000-luvulla syntyneisiin musiikkigenreihin, kuten dubstepiin, uk funkyyn, basslineen ja grimeen. Genren suosio nousi hetkellisesti takaisin 2010-luvun alussa future garagen myötä ja on säilyttänyt suosionsa pienemmän kuuntelijapiirin keskuudessa. Tunnettuja genren parissa vaikuttaneita muusikoita on esim. Armand van Helden, Todd Edwards, MJ Cole ja Craig David.
Tullamore Dew

Tullamore New Distillery
Tullamore Dew on yksi tunnetuimmista ja vanhimmista irlantilaisista viskimerkeistä.
Historia

Michael Molloy perusti Tullamore Distillery -alkoholitehtaan vuonna 1829 Tullamoren kaupunkiin Offalyn kreivikuntaan. Tullamoren nimi perustuu iirinkielisiin sanoihin Tulach Mhór, joka tarkoittaa "isoa kukkulaa". 1800-luku oli tehtaan kasvun aikaa, ja erityisesti vuonna 1798 valmistunut Grand Canal, joka yhdistää Tullamoren Dubliniin, tarjosi hyvät logistiikkayhteydet viskin vientiin ja muuhunkin kaupankäyntiin.
Molloyn kuoltua vuonna 1887 tehdas siirtyi Dalyn perheen käsiin, ja tehtaan johto jäi kapteeni Bernard Dalylle. Hän oli kuitenkin innokkaampi urheilumies kuin tehtailija, joten hän jätti tehtaan johtovastuun Daniel E. Williamsille. Williams laajensi ja kehitti tehdasta huomattavasti, ja hänen perheestään tuli tehtaan merkittävä omistaja yhdessä Dalyjen kanssa. Williamsin nimikirjaimet D. E. W. antoivat nimen tehtaan tunnetuimmalle tuotenimelle Tullamore Dew'lle. Slogan "Give every man his Dew" pysyi pullojen etiketeissä vuosikausia. Viskiä vietiin laajalti Eurooppaan, etenkin Saksaan, Ranskaan ja Tanskaan, sekä Yhdysvaltoihin.
Vuonna 1919 voimaan astunut kieltolaki Yhdysvalloissa ja kauppasota Britannian kanssa 1930-luvulla romahduttivat viskin myynnin, ja myös Tullamore Dew'n kauppa hiipui. Vuonna 1947 D. E. Williamsin pojanpoika kävi Yhdysvalloissa ja toi mukanaan ajatuksen blended-viskin valmistamisesta ensimmäisenä irlantilaisena viskivalmistajana. Vaikka viski oli suhteellisen suosittua, kaupankäynnissä oli vaikeuksia. Vuonna 1959 Tullamoressa sijainnut tehdas suljettiin, ja tuotemerkki myytiin Powersille, joka siirsi tuotannon Corkin lähistölle. Nykyisin tuotemerkin omistaa Cantrell & Cochrane. Tullamore Dew -viskiä viedään noin 80 maahan. Sen vuosituotanto on noin 2,5 miljoonaa pulloa.
Tullamore Dew Heritage Centre

| Tullamore Dew Heritage Centre |
| --- | --- |
 Tullamore Dew Heritage Centre
Tyyppi:  Irlantilainen viski, viskitislaamo 
Sijainti:  Bury Quay, Tullamore Co., Offaly, Ireland
Perustettu:  2000
Johtaja:  Deirdre O'Brien
Kotisivut:  http://www.tullamore-dew.org/ (englanniksi)
Koordinaatit:  53°15′14″N, 7°30′04″W
 fiTullamore Dew Heritage Centre 
   
Vuonna 1959 suljetun tehtaan paikalla Tullamoressa on nykyisin kaupungin ja sen viskinvalmistuksen historiaan keskittynyt museo Tullamore Dew Heritage Centre. Museo sijaitsee vuonna 1897 valmistuneessa rakennuksessa. Museossa on pysyvä näyttely viskinvalmistuksesta ja kaupungin historiasta sekä pubi ja matkamuistomyymälä. Näyttely esittelee viskinteon vaiheet, kuten mallastamisen, pullotuksen ja korkituksen, sekä viskin kypsennysprosessin.
Aiheesta muualla

Tullamore Dew -sivusto
Tullamore Dew Heritage Centre -sivusto
Tullamore Dew -viskipullo
Untamojärvi

| Untamojärvi |
| --- | --- |
Maanosa:  Eurooppa
Valtiot:  Suomi
Maakunnat:  Etelä-Karjala
Kunnat:  Rautjärvi
Koordinaatit:  61°19′51″N, 29°08′50″E
Vesistöalue ja valuma-alueen tietoja
Päävesistöalue:  Vuoksen vesistö (04)
Laskujoki:  Hinkanoja
Järvinumero:  04.194.1.003
Mittaustietoja
Pinnankorkeus:  95,9 m 
Rantaviiva:  8,09 km 
Pinta-ala:  1,19 km² 
Tilavuus:  0,00496 km³ 
Keskisyvyys:  4,15 m 
Suurin syvyys:  14,45 m 
Saaria:  3
:  Pienisaari Suurisaari
 fiUntamojärvi 
Untamojärvi on latvajärvi Rautjärven asemanseudun koillispuolella Etelä-Karjalassa. Sen pinta-ala on 1,2 neliökilometriä. Etäisyys Lappeenrannasta on 59 kilometriä itäkoilliseen.
Maantiede

Untamojärven ulottuvuus etelästä pohjoiseen on 1,7 kilometriä. Laajin niemimaa on itärannan Kokinniemi, jonka vastarannalla sijaitsee Haukkaniemi. Kokinniemen eteläpuolella sijaitsee Taltielahti ja pohjoispuolella Paalahti. Luoteessa järvi kapenee Pehmytlahdeksi. Lounaassa sijaitsee rantaviivaltaan epämääräinen Joenlahti. Noin kymmenesosa Untamojärvestä on vähintään kymmenen metriä syvä. Syvänne sijaitsee järven luoteisosassa.
Untamojärven saariluku on kolme. Laajin saarin on Kokinniemen lounaispuolella sijaitseva Suurisaari, jonka lounaispuolella lähellä järven lounaisrantaa sijaitsee Pienisaari. Joenlahdella sijaitsee muutaman aarin laajuinen luoto. Untamojärven pohjois- ja itärannoilla on melko paljon pientaloja. Järven koillispuolella sijaitsee Paalahdensuo. Pehmytlahden rantaviivaa mukailee järven pohjoispuolitse kulkeva yhdystie 14907. Tien vieritse kulkee rautatie.
Untamojärveen virtaa useita metsäojia ja niiden myötä humuspitoista vettä. Untamojärvi laskee järven lounaiskulmasta alkavaa Hinkanojaa Karssuon kautta etelään Rautjärveen (89,7 metriä mpy). Rautjärvi laskee Helisevänjokeen.
Untamojärven vesitilavuus on 4 956 000 kuutiometriä.
Untamojärvi (04.194.1.003) kuuluu Rautjärven lähialueeseen (04.194), joka on kolmannen jakovaiheen vesistö Vuoksen vesistössä (04). Toinen jakovaihe on Vuoksen alue (04.19) ja ensimmäinen jakovaihe on Suur-Saimaan alue (04.1). Rautjärven lähialueella on yksitoista vähintään hehtaarin laajuista vakavettä, joista Rautjärvi ja Untamojärvi ovat laajimmat.
Tulle

| Tulle |
| --- | --- |
 Tullen keskustaa
 vaakuna
 Tulle
 Koordinaatit: 45°16′02″N, 01°45′56″E 
Valtio:  Ranska
Alue:  Uusi-Akvitania
Departementti:  Corrèze
Arrondissementti:  Tulle
Pinta-ala:  
 – Kokonaispinta-ala:  24,44 km²
Väkiluku (2006):  15 734
 – Väestötiheys:  643,8 as./km²
 
 www.ville-tulle.fr 
Infobox OKVirheellinen NIMI-arvo: 
Tulle on kaupunki Keski-Ranskassa. Se on Corrèzen departementin prefektuuri, eli pääkaupunki, Uuden-Akvitanian alueella (région).
Historia

Satavuotisen sodan aikana Rodrigo de Villandrando ryösti Tullen kaupungin.
Historia > Waffen-SS:n verilöyly 1944

Toisen maailmansodan aikana Waffen-SS:n SS-divisioona Das Reich järjesti kostoksi siviilien teurastuksen Tullessa. 9. kesäkuuta 1944 SS keräsi suuren joukon miespuolisia siviilejä. Heistä valittiin sattumanvaraisesti 97, jotka hirtettiin katulamppuihin ja kaupungin parvekkeille. Sen lisäksi 321 lähetettiin vangeiksi pakkotyöleireille Saksaan.
Aiheesta muualla

Kuvia tai muita tiedostoja aiheesta Tulle Wikimedia Commonsissa
Valokuvia Tullesta (ranskaksi)
Tullen verilöyly (Arkistoitu – Internet Archive) (saksaksi)
Ukraina talviparalympialaisissa 2010

Ukraina osallistui Vancouvern talviparalympialaisiin 19 urheilijan joukkueella. Maa oli mitalitaulukossa viidennellä sijalla 19 saadulla mitalilla.
Ukrainan menestynein urheilija oli Oleksandra Kononova, joka voitti maastohiihdossa ja ampumahiihdossa kolme kultamitalia ja yhden hopeamitalin. Eniten mitaleja sai Olena Jurkovska, jolle kertyi viisi mitalia ampumahiihdon ja maastohiihdon lajeissa.